Diari Oficial de la Generalitat Valenciana


Sumari del DOGV 7821, del 05-07-2016 (2016/5139)

RESOLUCIÓ d'1 de juliol de 2016, de la vicepresidenta i consellera d'Igualtat i Polítiques Inclusives, per la qual es concedeixen subvencions per al desenvolupament de programes d'atenció de necessitats i inclusió social a menors i les seues famílies en període estival, i es fa pública la convocatòria per a l'exercici 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5139


Data del document
:   01-07-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'1 de juliol de 2016, de la vicepresidenta i consellera d'Igualtat i Polítiques Inclusives, per la qual es concedeixen subvencions per al desenvolupament de programes d'atenció de necessitats i inclusió social a menors i les seues famílies en període estival, i es fa pública la convocatòria per a l'exercici 2016. [2016/5139]  
Mitjançant l'Ordre 12/2016, de 13 de maig (DOCV 7786, 19.05.2016), de la Vicepresidència i Conselleria d'Igualtat i Polítiques Inclusives, es van regular les bases i es van convocar subvencions per a l'exercici 2016, destinades a ajuntaments, per al desenvolupament de programes d'atenció de necessitats i inclusió social a menors i les seues famílies en període estival.  
Una vegada realitzada la fase d'instrucció i de conformitat amb el que preveu l'article 6.5 de les bases reguladores de l'Ordre 12/2016, s'ha reunit la comissió de valoració a l'efecte de elaborar la proposta de concessió o denegació de les subvencions, en els termes de l'acta que s'ha estès a l'efecte.  
Per això, fent ús de les facultats que em confereix article 6.1 de l'esmentada ordre, en la qual es delega en la persona titular de la direcció general competent en matèria d'inclusió social la resolució de les sol·licituds que es presenten a l'empara de la convocatòria, resolc:  
  
Primer  
Concedir una subvenció als ajuntaments que s'indiquen en l'annex I, per un import total d'un milió dos-cents seixanta-quatre mil nou-cents huit euros amb huitanta-cinc cèntims (1.264.908,85 euros), amb càrrec al programa pressupostari 47.31.44.790.24.0, Inclusió Social, línia S6594 del pressupost per a l'exercici 2016.  
La quantitat subvencionada a cada ajuntament, arreplegada en l'annex I, haurà de destinar-se a cobrir l'atenció de les necessitats bàsiques d'alimentació i/o a l'atenció d'activitats complementàries, d'acord amb la clàusula tercera de la convocatòria de l'Ordre 12/2016.  
  
Segon  
Denegar la subvenció als ajuntaments indicats en l'annex II, pels motius que s'hi indiquen.  
  
Tercer  
El lliurament de la subvenció es realitzarà, d'acord amb la clàusula segona de la convocatòria, de la manera següent:  
- Un 70 % de l'import concedit amb la publicació de la resolució de la subvenció.  
- El 30 % restant s'alliberarà després de l'aportació i comprovació de l'efectiva i correcta aplicació del total de l'import subvencionat.  
El termini màxim de presentació de la justificació de la totalitat de la quantia subvencionada finalitzarà el dia 31 d'octubre de 2016.  
  
Quart  
La justificació de la despesa de les subvencions es realitzarà de conformitat amb l'article 9 de la mencionada ordre.  
La justificació esmentada es correspondrà sempre amb el contingut del programa subvencionat, no sent admissibles despeses d'actuacions que no estiguen específicament previstes en la descripció d'aquell. La justificació per un import menor al cost esmentat farà que es minore proporcionalment la subvenció concedida.  
La forma de justificació es realitzarà per mitjà de la presentació, per part de l'ajuntament beneficiari, davant de la corresponent direcció territorial de la Conselleria, d'un certificat d'obligació contreta o reconeguda, o de pagament ordenat, segons model disposat per la Conselleria.  
  
Els ajuntaments beneficiaris hauran de conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
Els ajuntaments beneficiaris hauran d'omplir qualsevol documentació que el ministeri competent o la direcció general competent en matèria d'inclusió social li requerisca.  
  
Cinqué  
La present resolució serà objecte de publicació d'acord amb l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la pàgina web de la Direcció General d'Inclusió Social de la Vicepresidència i Conselleria d'Igualtat i Polítiques Inclusives.  
  
  
Sisé  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictat, en el termini d'un mes a comptar de l'endemà de la publicació en el Diari Oficial de la Comunitat Valenciana, de conformitat amb la legislació de procediment administratiu comú, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjuí que puga interposar-se qualsevol altre que s'hi estime pertinent.  
  
  
València, 1 de juliol de 2016.- La vicepresidenta del Consell i consellera d'Igualtat i Polítiques Inclusives, p. d. (O 12/2016, de 13 de maig, de la Vicepresidència i Conselleria d'Igualtat i Polítiques Inclusives; DOCV 7786, 19.05.2016), la directora general d'Inclusió Social: M.ª Elena Ferrando Calatayud.